|  |
| --- |
| **ԱՐԹԻԿ ՀԱՄԱՅՆՔԻ ՂԵԿԱՎԱՐ ՄԽԻԹԱՐ ՎԱՐԱԳՅԱՆԻ ՈՒՂԵՐՁԸ ՄԱՅՐՈՒԹՅԱՆ և ԳԵՂԵՑԿՈՒԹՅԱՆ ՕՐՎԱ ԿԱՊԱԿՑՈՒԹՅԱՄԲ** |
| Սիրելի՛ կանայք, մայրեր ու քույրեր. Սրտանց շնորհավորում եմ ձեզ Մայրության և գեղեցկության այս սքանչելի տոնի առթիվ: Այն մեր ազգային արժեհամակարգի հենասյուներից մեկի՝ մոր կերպարի, ինչպես նաև գեղեցկության վերարժևորման և մեծարման մի նոր առիթ է: Մարիամ Աստվածածնի ավետման այս տոնին ցանկանում եմ, որ սերն անպակաս լինի ձեր ընտանիքներից։ Սերունդների հայեցի և արժեքահեն դաստիարակությունը բոլորիս սուրբ պարտականությունն է, որն իրագործվում է գլխավորապես ձեր՝ մայրերիդ կողմից:  Այսօր շնորհավորանքներս առավելապես ուզում եմ հղել ձեզ, զինվորի մայրեր, երջանիկ եղե՛ք ու թող ձեր աչքերը տխրություն չտեսնեն, դուք հերոս տղաների մայրեր եք, հիշե՛ք: Արցախյան հերոսամարտում զոհված արթիկցի ազատամարտիկների կանա՛յք ու մայրե՛ր, ազատամարտիկ կանայք, դուք տասնամյակներ շարունակ արժանապատվորեն կրում եք ձեզ բաժին հասած ճակատագիրը և ապրում միայն ձեզ հատուկ հպարտ կեցվածքով: Չնայած բազմաթիվ դժվարություններին` դուք ապրել և ապրում եք պատվախնդրորեն` ամուր պահելով ձեր ընտանիքները: Սիրելի կանայք, Կրկին շնորհավորելով ձեզ Մայրության և գեղեցկության տոնի առթիվ, մաղթում եմ երջանկություն, ընտանեկան ջերմություն և բազում հաջողություններ: Սիրով՝ Արթիկ համայնքի ղեկավար Մխիթար Վարագյան |